Pleural punksiya. Pleural punksiya – diagnostik hamda davolash maqsadida pleura boʻshligʻidan havo yoki suyuqlikni olib tashlash bilan boradigan jarayon. Pleural punksiyon asosan gidrotoraks sindromi paydo boʻlganda amalga oshiriladi (plevra boʻshligʻida suyuqlik paydo boʻlishi). Ushbu patologiyaning asosiy belgilari nafas qisilishi (havo yetishmasligi hissi) va taʼsirlangan tomonda ogʻriq paydo boʻlishidir. Ushbu sindrom pnevmoniya, plevrit, plevral empiema kabi kasalliklarda paydo boʻladi; Bundan tashqari, shunga oʻxshash holat plevra boʻshligʻiga qon ketishi (gemotoraks), ko'krak qafasi organlariga oʻsma shikastlanishi bilan paydo boʻlishi mumkin. Punksiya qilish bemor stulga teskari (suyanchigʻini ushlagan holatda oʻtirgʻiziladi) orqa qoʻltiq osti chizigʻi boʻyicha 7-8- qovurgʻa oraligi, qovurgʻaning yuqori qismidan (sabab qovurgʻa pastida nerv va qon tomir bor) yoʻl yoʻlakay anesteziya qilib kiriladi va soʻngra punksiya qilinadi. Diagnostika maqsadida 50-150ml olish mumkin boʻlsa, davolash maqsadida 1-marotaba 500ml suyuqlik olish mumkin.